Ehdotus: Euroopan parlamentin ja neuvoston päätös Euroopan unionin solidaarisuusrahaston varojen käyttöönotosta /* KOM/2008/0557 lopull. */





[pic] | EUROOPAN YHTEISÖJEN KOMISSIO | Bryssel 15.9.2008 KOM(2008) 557 lopullinen Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta (komission esittämä) PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että Euroopan unionin solidaarisuusrahaston varoja voidaan ottaa käyttöön joustomekanismin avulla vuosittain enintään miljardi euroa ylittämällä rahoituskehyksen asianomaisten otsakkeiden enimmäismäärät. Edellytykset tuen saamiselle rahastosta on määritelty neuvoston asetuksessa (EY) N:o 2012/2002[2]. Ranska on hakenut rahastolta tukea elokuussa 2007 Martiniquea ja Guadeloupea koetelleen Dean-hirmumyrskyn aiheuttamien vahinkojen korjaamista varten seuraavasti: (euroa) | Välittömät vahingot | Kynnysarvo | 2,5 prosentin mukaan laskettu määrä | 6 prosentin mukaan laskettu määrä | Ehdotettu kokonaistukimäärä | Ranska / Guadeloupe ja Martinique, Dean-hirmumyrsky | 511 200 000 | 3 266 629 000 | 12 780 000 | 0 | 12 780 000 | Yhteensä | 12 780 000 | Komissio on tutkinut hakemuksen[3] ja ottanut huomioon sen, minkä verran tukea rahastosta voidaan enintään myöntää, sekä mahdollisuudet määrärahojen uudelleen kohdentamiseen lisävaroja edellyttävän otsakkeen sisällä. Tämän perusteella komissio esittää, että Euroopan unionin solidaarisuusrahaston varoja otetaan käyttöön yhteensä 12 780 000 euroa, jotka kohdennetaan rahoituskehyksen otsakkeeseen 3 b. Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten välisen sopimuksen 26 kohdan mukaisesti. Se pyrkii näin varmistamaan molempien budjettivallan käyttäjien hyväksynnän sekä tarpeelle käyttää rahastoa että pyydetylle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä on asiasta eri mieltä, tarvitaan muodollista kolmikantakokousta. Komissio esittää 17. toukokuuta 2006 tehdyn toimielinten sopimuksen 26 kohdan mukaisesti alustavan lisätalousarvioesityksen (ALTE), jonka perusteella vastaavat maksusitoumus- ja maksumäärärahat voidaan ottaa vuoden 2008 talousarvioon. Määrärahat jaotellaan saajamaittain. Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 26 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[5], ottavat huomioon komission ehdotuksen[6], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’rahasto’, osoittaakseen solidaarisuutta katastrofialueiden väestöä kohtaan. (2) Toukokuun 17 päivänä 2006 tehdyssä toimielinten sopimuksessa määrätään, että rahaston varoja voidaan ottaa käyttöön enintään miljardi euroa vuodessa. (3) Asetuksessa (EY) N:o 2012/2002 määritetään edellytykset, joiden täyttyessä rahaston varoja voidaan ottaa käyttöön. (4) Ranska on tehnyt hakemuksen rahaston varojen käyttöönottamisesta Dean-hirmumyrskyn elokuussa 2007 aiheuttaman katastrofin vuoksi, OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2008 otetaan käyttöön Euroopan unionin solidaarisuusrahaston varoja 12 780 000 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EYVL L 311, 14.11.2002, s. 3. [3] Tiedonanto komissiolle SEC(2008) 2406 Ranskan tekemästä hakemuksesta, joka koskee Euroopan unionin solidaarisuusrahaston varojen käyttöönottoa elokuussa 2007 Martiniquea ja Guadeloupea koetelleen Dean-hirmumyrskyn seurauksena. [4] EUVL C 139, 14.6.2006, s. 1. [5] EYVL L 311, 14.11.2002, s. 3. [6] EUVL C […], […], s. […].